12.6. Ullen kant
| 12. Dekorfiltra |

### 12.6. Ullen kant

#### 12.6.1. Oversyn

Figur 17.253. Eksempel på bruk av filteret

Originalbiletet

Eksempel på bruk av filteret «Ullen kant»

Dette filteret lager ein ullen, ujamn kant rundt biletet. Du kan bestemme breidda og fargen på kanten, med eller utan skygge. Filteret legg kanten inn på biletet. Formatet vert såleis uendra.

#### 12.6.2. Aktivering

Du har tilgang til dette filteret frå biletmenyen via Filter → Dekor → Legg til ullen kant

#### 12.6.3. Innstillingar

Figur 17.254. Innstillingane for filteret «Ullen kant»

Farge

  Klikk i fargeruta for å få opp dialogvindauget for å velje farge på kanten.

Kantbreidde

  Du kan lage kanten opptil 300 pikslar brei, uavhengig av biletstorleiken.

Slør kanten

  Gjer at kanten vert uklar. Sjå eksemplet nedanfor.

  Figur 17.255. Eksempel på verknaden av «slør kanten»

  Med sløring

  Utan sløring

  Figur 17.256. «Slør kanten» forstørra til 1600%

  Med sløring

  Utan sløring

Korning

  Korninga av kanten er omlag det same som storleiken på pikselblokkene som vert spreidde utover for å lage den ujamne, ulne kanten.

  Figur 17.257. Eksempel på bruk av korning, utan sløring

  Korning 1, minimum

  Korning 4, normalinnstillinga

  Korning 16, maksimum

Legg til skygge

  Gjer at det vert lagt til ein skygge inne i kanten.

  Figur 17.258. Eksempel på bruk av «Legg til skygge»

  Skygge er sett til 100 % (normalinnstilllinga)

  Skygge er sett til 10 %

  Skygge ikkje i bruk (normalinnstillinga)

Vekting av skygge

  Dersom legg til skygge er i bruk, kan du bestemme kor mykje av biletet som skal synast gjennom skyggen. Normalinnstillinga er 100 % (full dekkevne). Ingenting er då synleg gjennom skyggen.

Arbeid på kopi

  Dersom du har merka av for dette valet, vil filteret opprette eit nytt vindauge med filteret brukt på ein kopi av biletet. Originalbiletet vere uforandra.

Flat ut biletet

  Filteret kreerer nye lag for å få til kanteffekten. Dersom det er kryssa av i denne ruta, vert laga fletta saman med biletet. Elles vert dei liggande i biletet for eventuell vidare bearbeiding. Normalinnstillinga er å flate ut biletet.

12.5. Fog |  | 12.7. Gammalt foto

Report an error in the bug tracker