10.3. Filmstripe
| 10. Kombineringsfiltra |

### 10.3. Filmstripe

#### 10.3.1. Oversyn

Figur 17.180. Eksempel på bruk av filteret «Filmstripe»

Originalbilete

Filteret «Filmstripe» lagt til

Dette filteret lar deg setje inn eitt eller fleire bilete på ein teikna filmstrimmel.

| Notat
Filteret inverterer ikkje fargane, så «filmen» blir ein positivfilm av same type som blir brukt til lysbilete for dias eller kino.

#### 10.3.2. Å opne filteret

Du har tilgang til dette filteret frå biletmenyen via Filter → Kombiner → Filmstripe

#### 10.3.3. Innstillingar

##### 10.3.3.1. Utval

Figur 17.181. Innstillingane for filteret «Filmstripe» (Utval)

Filmstripe

Tilpass høgda etter bileta

  Dersom det er merka av for dette valet, vil breidda på filmen bli den same som bilethøgda.

Høgd

  I staden for å tilpassa filmen etter bilethøgda, kan du her bestemma høgda på filmen, dvs. breidda på filmstrimmelen. Dersom bileta har ulike format, vil dei bli skalerte til den høgda du skriv inn her.

Farge

  Klikk på fargeruta for å få opp fargeveljaren for å velje farge på den delen av filmen som er rundt og mellom bileta.

Nummerering

Startindeks

  Definerer kva tal nummereringa av bileta skal starte frå.

Skrifttype

  Ved å trykke på ruta for skrifttypar kan du velje skrifttype for tala på filmstripa i dialogvindauget som dukkar opp.

Farge

  Klikk på fargeruta for å få opp fargeveljaren for å velje skriftfarge på filmen.

Øvst, Nedst

  Her bestemmer du plasseringa av tala på filmstripa.

Biletutval

Tilgjengelege bilete

  Denne lista viser bileta som var opna då du opna filteret. Du kan plukke dei bileta som skal vere med på filmen frå denne lista.

På film

  Viser bileta som skal vere med på filmen.

Legg til

  Klikk på denne knappen for å legge det biletet du har markert i «Tilgjengelege bilete» inn i lista «På filmen».

Fjern

  Trykk på denne knappen for å flytte eit bilete frå «På filmen» til «Tilgjengelege bilete». Biletet vil nå ikkje bli brukt i sluttdokumentet.

##### 10.3.3.2. Avansert

Figur 17.182. Innstillingane for filteret «Filmstripe» (Avansert)

Bilethøgde

  Definerer høgda på bileta på filmstripa.

Biletavstand

  Definerer avstanden mellom bileta på filmstripa.

Holforskyving

  Bestemmer kor langt det første gripeholet skal vere frå biletkanten.

Holbreidde

  Bestemmer kor breie gripehola skal vere.

Holhøgd

  Bestemmer kor høge gripehola skal vere.

Holavstand

  Bestemmer avstanden mellom gripehola.

Talhøgde

  Bestemmer kor høge biletnummera skal vere.

10.2. Djupfletting |  | 11. Artistiske filter

Report an error in the bug tracker